**Vis de vară**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochii tăi, în neagra noapte,

mă priveau iscoditor,

un zâmbet, în colţul gurii,

te făcea fermecător.

Cunoşteam acea privire

şi îmi inspira iubire

când în braţe m-ai luat

şi prelung m-ai sărutat.

Era cald şi era vară

şi ieşeam în parc spre seară,

ne plimbam înlănţuiţi,

uneori chiar fericiţi.

Depănam din amintiri

petrecutele iubiri,

şi din nou în toamna vieţii,

trăiam anii tinereţii.

Pepeni roşii, dulci şi reci,

încercau să domolească

setea ce ne chinuia,

flacăra care ardea.

Pe cearşafuri răcoroase

ne iubeam în noapte,

arzând vechile amintiri

şi uitând de toate.

Dar n-a fost să fie aşa,

totul s-a sfârşit

şi o lungă vreme,

nici n-am mai iubit.

Au trecut zile şi nopţi,

luni şi ani în care

mă-ntrebam uneori:

o fi uitat oare?

Soarta ne-a zâmbit din nou,

tot în plină vară,

cu-n surâs m-ai cucerit

ca în prima seară.

În cenuşa vieţii

mai mocneşte jarul

şi speranţa-n dragoste

alungă amarul.

Iată, cum în iarna vieţii

ne iubim sub soare

mi-aş dori şi noaptea

când luna răsare.

Din păcate, nopţile

nu sunt ale mele,

deşi-n fiecare seară

eu privesc spre stele.